Kamu bisa jelasin ke aku soal Anugerah Akademi ke-71 dalam bahasa melayu?

Majlis Anugerah Akademi ke-71 dianjurkan oleh Akademi Sains dan Seni Perfileman (AMPAS) memberikan penghargaan kepada filem-filem terbaik tahun 1998 dan berlangsung pada Mac 21, 1999 di Dorothy Chandler Pavilion, Los Angeles. Semasa majlis, Akademi Sains dan Seni Perfileman mempersembahkan Anugerah Akademi (secara umumnya dirujuk sebagai Oskar) dalam 24 kategori. Majlis ini disiarkan di Amerika Syarikat oleh ABC, diterbitkan oleh Gil Cates dan diarahkan oleh Louis J. Horvitz. Whoopi Goldberg mengacarakan majlis ini buat kali ketiga. Beliau pertama kali mengacara semasa Anugerah Akademi ke-66 pada tahun 1994 dan kali terakhir semasa Anugerah Akademi ke-68 pada tahun 1996. Dalam sebuah majlis di Hotel Regent Beverly Wilshire, Beverly Hills, California pada Februari 27, Anugerah Akademi untuk Pencapaian Teknikal diacarakan oleh Anne Heche.

Shakespeare in Love memenangi tujuh anugerah termasuk Filem Terbaik. Pemenang-pemenang yang lain termasuk Saving Private Ryan dengan lima anugerah, Life Is Beautiful dengan tiga anugerah dan Affliction, Bunny, Election Night, Elizabeth, Gods and Monsters, The Last Days, The Personals, The Prince of Egypt dan What Dreams May Come dengan satu anugerah.